
     World  Masters 2024                                        5. – 14. septembra 2024, ROVANIEMI  (FIN)
Vážení športoví priatelia, milí veteráni,

         tento rok sa budú konať World Masters (Majstrovstvá Sveta veteránov) vo finskom meste Rovaniemi v termíne 5. – 14. septembra 2024.

Podobne ako kazdý rok, tak aj tento rok je otvorená „Registrácia“, ktorá sa vykonáva online na webovej adrese https://www.imwa-reg.com. Registrácia je už otvorená a môžete sa registrovať  do 30.júna 2024.
         K registrácii je potrebný vstupný kód, ktorý slúži ako potvrdenie o splnených kvalifikačných limitov a súčasne potvrdenie o zaplatení štartovného poplatku. 

· V prípade záujmu o štart poukážte na môj účet znejúci na meno: Ing. Jozef Sedlár – č.účtu SK03 7500 0000 0040 0806 1332 (ČSOB, a.s.),  čiastku 178,- EURO (175 EURO vložné + 3 EURO na poplatky). V poznámke uveďte: Meno a priezvisko + štartovné WM 2024. (A prečo na môj účet? Pretože ŠKV Dunajplavba už od 21.3.2023 nemá účet v peňažnom ústave).
· Z účtu potom hromadne poukážem Vaše štartovné na účet World Masters Weightlifting Committee. Štartovné by som rád odoslal do 25.júna 2024.
· Kópiu potvrdenky o poukázaní vložného a výkon s ktorým sa prihlásujete do súťaže (u výkonu uveďte dátum a súťaž, na ktorej ste predmetný výkon dosiahli), pošlite na moju adresu: Ing. Jozef Sedlár, Mamateyova 14, 851 04 Bratislava (nie na adresu zväzu !!!) najneskôr do 22. júna 2024 (Stačí 1. trieda, aby som nemusel lietať na poštu pre doporučené listy, alebo mailom na adresu: jozef.sedlar@zoznam.sk) 
· Na základe poukázania vložného a uvedeného výkonu Vám pošlem, alebo telefonicky oznámim vstupný kód, ktorý je potrebný pre Vašu Registráciu. Pretekárom, ktoríí nebudú mať vyrovnané finančné náležitosti a udaný výkon, nemôžem oznámiť vstupný kód a teda nemôžu sa uchádzať o registráciu a tým ani o štart na WM 2024!!!

        Pre pretekárov platia hmotnostné kategórie a výkonnostné limity stanovené World Masters     

        Committee pre účasť štartujúcich na WM vo Finsku (viď tabuľky nižšie).
Okrem toho v záujme väčšej kontroly splnenia limitov pretekármi sú do tohto procesu registrácie zapojení aj národní predsedovia Masters. 

Tabuľka limitov podľa vekových a hmotnostných kategórií

Po ukončení registrácie bude spracovaný WMC (World Masters Committee) výber pretekárov a časový program. Po zverejnení štartovnej listiny Vás budem informovať o ďalšom postupe.

Záverom ešte pripomenutie: 

Pre stanovenie hodnoty základných pokusov v súťaži platí pravidlo, že základné pokusy budú stanovené pri vážení pretekárov pred vlastnou súťažou tak, aby bol dosiahnutý výkon nižší o 20 kg ako bol udaný výkon s ktorým sa pretekár prihlásil do súťaže. 

Všetkým pretekárom prajem veľa športových úspechov na World Masters 2024 vo finskom Rovaniemi.

